钦定古今图书集成/方舆汇编/职方典/第1259卷 > 常德府祠庙考 府志
## 钦定古今图书集成/方舆汇编/职方典/第1259卷 > 常德府祠庙考 府志

本府。〈武陵县附郭。〉

山川坛　在府东门外二里，旧同社稷坛，“洪武二年改迁。正德四年移迁荣府城内，后废。知府胡向华仍重建于东门外。”

社稷坛　在府西门外二里。明洪武二年，知府张子俊创砌。正德四年，移迁于荣府城内，后废。

皇清康熙七年，知府胡向华重修，择地于府城西门。

外建坛一所

郡厉坛　在府北三里黄华桥畔。洪武二年，知府张子俊建。正德二年，以城南之养济院并入是坛。知府陈希文、知县应能相继建厅五间，及厢房各三间。

皇清康熙七年，知府胡向华重修。

里社乡厉二坛　在府城西门外，各县乡保俱有。

旗纛庙　在府治南

城隍庙　“去府治一里。洪武二年，知府张子俊建正殿五间，穿堂二间，后殿三间，东西两廊六间，大门三间。洪武时，以助国有功，敕建书楼一座于会仙桥畔。右有火神祠，成化间，知府杨宣葺修。正德十四年，郡人李文重修。嘉靖六年，知府方仕复修。万历年间，颓败不堪，郡人龙德孚捐赀倡修。丙寅年以火，祠庙俱毁” ，郡人罗尚质捐金合郡助修，后兵火丘墟。

皇清康熙七年，知府胡向华鼎建。

伏波庙　在府城南江浒。伏波将军马援征五溪蛮有功，因祀之。俗称“马王庙” ，址存。今改为“三贤祠。”

关公庙　在治西北。三国时，羽仗义归蜀，安集南郡，故郡人祀之。天启丁卯，火毁，郡人杨鹤捐赀倡修。

张公庙　，在新街口东。扁题“双忠祠。” 相传以祀张巡、许远。

忠佑庙　在府境内。宋刺史程昌寓有弭盗安民之功，故立庙祀之。

英佑侯庙　有二：一在东门外，一在清泥湾，皆先年商民建之，以祀萧、晏二神。萧名天任，晏名戊仔，俱江西临江人。生有异相，没后著灵于江湖间，萧累封为“水府灵通英佑侯” ，晏为平浪侯。五显庙　在县学后，即华光庙。宾兴年，两学赴试，于此祈福。

朱三庙　在府西

阳山庙　旧《志》：汉时郡人建，以祀阳山之神，在府城东北三十里阳山之岭，后因展祭不便，又建行祠于府治东北，以每年十月祀。今废址存。四贤祠　，在府学泮宫坊前。嘉靖十六年建，以祀楚大夫屈原、汉将军马援，宋前武陵尉唐介，湖北制置使岳飞。后知府陆垹拓前隙地，构祠堂三间，翼以厢房，前为大门，后为旷感堂，三间。善卷祠　在德山上。有善卷先生古坛并读书台，即今之孤峰顶。

二妃祠　，在府治西。二妃，娥皇、女英也，即屈原《九歌》中湘君、湘夫人。

屈原祠　：在府东二里。每年五月五日，竞渡以祀。

三闾祠　在府东二里。五月五日竞渡，以祀屈原。

张虚白祠　在天庆观后，今废，仅遗断碑，其字浸灭，不可读。

都土地祠　：在府治后。

文昌祠　在县学东南

烈士祠　在善济山上。祀唐人袁映。有《辟邪崇》。

正之功

“天王堂　” 一在清平门内，一在常德卫壮国坊前。

桃源县

山川坛　在县东二里

社稷坛　在县西三里

邑厉坛　在县北二里

城隍庙　在县东一里

伏波将军庙　在县南三里。嘉靖十年，知县汪洋重修。

关公庙　在县东三里。明隆庆五年，洪水漂没，知县张植重修。明末废。

皇清顺治十五年，所存土像白昼动摇数日，观者如

《堵辰常》镇标将领亲见请于主帅，捐费以兵力盖造。

东岳庙　在县东一里

苏公祠　在关王庙旁。明万历四年，知县郑天佐为本县耆老苏彬创建。今废。

龙阳县

山川坛　在县南一里龙潭门外。

社稷坛　在县西一里。明洪武初，知州段旻建。成化间，知县周泰“重修。”

邑厉坛　在县北。洪武初，知州段旻建于城东北。成化十四年，知县周泰迁建今处。

城隍庙　在县东。宣德二年知县韩瑄建。嘉靖十一年知县黄豫重修。按《龙阳县志》

皇清康熙二十一年，知县李滋奇捐资重修。

张大帝庙　在县南一里，祀汉张渤。渤字伯奇，本县人，生而神异，长而奇伟，后有功兹土，故邑人祀之。

潘将军庙　在县西半里。祀吴将军潘濬。濬常驻军是邑，有功于民，有司岁时致祭。

洪沾水神庙　在县东一百八十里洞庭湖西。洪沾州上。里人相传云“祀汉柳毅。” 庙侧亦有柳毅井。凡舟楫往来过湖者，辄乞灵焉。

东岳庙　在县东，久经圮坏。

皇清康熙十八年，僧照缘修。二十四年，复修后宇，并

新楼二层制甚弘敞

洪山庙　在县南一里

忠惠祠　在县东二百步。祀本县典史青文胜。洪武间，文胜常上疏捐躯以免租，有惠于民。成化十一年，知县周泰建祠祀之。正德三年，巡按御史翁理“以祠地狭隘，重给存留仓” 空地，以益其祠。知县韩光表建，立正堂三间，大门一间。嘉靖八年，知县黄豫重修。

皇清顺治年间毁。康熙九年，知县王萃又重修之。

仙翁祠　，在县南六十里金牛山上。

沅江县

山川坛　在县东半里

社稷坛　在县东。旧在县北半里，嘉靖十四年，知县郑珊迁建今处。

邑厉坛　在景星寺畔，旧在县北一里。其各乡“厉土谷坛” ，随里多寡设之，创建无考。嘉靖十四年，知县郑珊总迁今处。

城隍庙　在县东一百步。

蠡山庙　在蠡山上。相传唐光宅间建，以祀越相范蠡。其女称“武陵娘子” ，亦有祠。

湖西庙　在县西岸大悲寺遗址，改建以祀水神。

东岳庙　在县东一里，重修。

南岳庙　在县南，重修。

景公庙　在沈家陂上

水府庙　在县东二里。前后高楼。节年大水洗崩。

皇清康熙三年，知县成明瑞捐俸鼎建。

黑衣庙　在县西五里

五岳庙　在县西二里。即古大悲寺。

楠母庙　在县东小江口。

张公庙　在角碧口

郭公庙　在角碧口。祀郭子仪也。

许先锋庙　：在水庙侧。

土地祠　：在典史门左。

“五显祠　” 在县仪门外，即寅宾馆。

沅公祠　在县西

姚公祠　在县东